hu hu hu hu hu en hu hu en pt hu hu ast hu fr pt hu et hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu de hu hu hu hu hu hu hu hu hu hu id hu hu hu hu hu hu hu hu hu hu hu hu hu es hu hu hu hu hu hu hu pt hu pt hu hu hu hu hu hu hu hu hu en fa hu fr hu hu hu hu hu hu hu hu hu hu hu hu hu zh sk hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu id hu hu hu hu hu hu fr en en en en ro hu da hu hu hu hu hu en hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu hu de en hu hu hu tr hu hu en pt hu hu en en hu hu hu zh hu it en hu hu hu ca hu hu hu hu hu hu hu es hu en en en en hu hu en hu
Acido-Git rágótabletta menta 40x - Emésztés, bélműködés - Andiboltja webáruház
Weboldalunk használatával jóváhagyja a cookie-k használatát a Cookie-kkal kapcsolatos irányelv értelmében.
Ezek a cookie-k segítenek abban, hogy a webáruház használható és működőképes legyen.
Ezeket a cookie-k segítenek abban, hogy az Ön érdeklődési körének megfelelő reklámokat és termékeket jelenítsük meg a webáruházban.
Májfolt, pigmentfolt és szeplő ellen
A, B, C, D, E vitaminok
Acido-Git rágótabletta menta 40x
Bioextra Grapefruit mag kivonat
Herbária Tinnevelly szennatermés anyalevél tea 50g
Csak raktáron lévő termékek listázása
Acido-Git rágótabletta menta 40x
Katt rá a felnagyításhoz
Az Acido-Git rágótabletta gyomorégés és a gyomorsav nyelőcsőbe történő visszafolyása (reflux) által okozott panaszok kezelésére javasolt felnőtteknek és 15 éves kor feletti serdülőknek.
Leírás és Paraméterek Vélemények
1. Milyen típusú gyógyszer az Acido-Git rágótabletta és milyen betegségek esetén alkalmazható?
Az Acido-Git rágótabletta gyomorégés és a gyomorsav nyelőcsőbe történő visszafolyása (reflux) által okozott panaszok kezelésére javasolt felnőtteknek és 15 éves kor feletti serdülőknek.
Keresse fel kezelőorvosát, ha tünetei 10 napon belül nem enyhülnek, vagy éppen súlyosbodnak.
2. Tudnivalók az Acido-Git rágótabletta szedése előtt:
Ne szedje az Acido-Git rágótablettát:
- ha allergiás a hatóanyagokra vagy a gyógyszer (6. pontban felsorolt) egyéb összetevőjére,
- súlyos vesekárosodás esetén (a tablettában lévő magnézium miatt),
- 15 éves életkor alatt.
Az Acido-Git alkalmazása előtt beszéljen kezelőorvosával vagy gyógyszerészével.
- A gyógyszert a következő esetekben csak kezelőorvosa beleegyezésével szedheti:
- ha a problémái fogyással állnak kapcsolatban,
- ha nyelési problémája, vagy tartós hasi fájdalma van,
- ha első alkalommal vannak gyomor-bélrendszeri panaszai, vagy ha panaszai a közelmúltban változtak,
- ha vesebetegsége van.
- Alacsony foszfortartalmú diétán lévő betegeknél az alumínium-hidroxid alkalmazása foszforhiányt eredményezhet.
- Fokozott elővigyázatossággal alkalmazható Alzheimer-kór, a vér alacsony foszfát-szintje, bélelzáródás, féregnyúlvány gyulladás (köznapi nevén: vakbélgyulladás) és székrekedés esetén.
- Vesekárosodásban szenvedő betegeknél az alumínium és magnézium vérplazma szintje egyaránt megemelkedhet.
Ezen betegek hosszútávú kezelése az alumínium és magnézium sók nagy adagjával, agyvelőbántalomhoz (enkefalopátia), elbutuláshoz (demencia), vérszegénységhez vezethet, vagy súlyosbíthatja a dialízis okozta csontritkulást.
- A hemoglobinlebontás anyagcserezavarában (porfíria) szenvedő művesekezelésben részesülő betegeknél az alumínium-hidroxid alkalmazása nem biztonságos.
- Krónikus művese-kezelés vagy a gyógyszer tartós alkalmazása esetén az alumínium terhelést figyelembe kell venni.
Az Acido-Git rágótabletta alkalmazása kerülendő veseelégtelenségben szenvedő betegeknél.
Ha a tünetei erőssége, illetve gyakorisága nem javul, vagy esetleg romlik 10 napos kezelés után, akkor ne növelje az adagot.
Feltétlenül kérdezze meg kezelőorvosát vagy gyógyszerészét.
Ha bármilyen kétsége van, keresse fel kezelőorvosát vagy a gyógyszerészt.
Egyéb gyógyszerek és az Acido-Git rágótabletta
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.
Egyes gyógyszerek a savlekötő szerekkel egyidőben bevehetők.
Egyéb, az alábbiakban felsorolt gyógyszereket az Acido-Git rágótabletta alkalmazása előtt vagy után 2 órával lehet bevenni:
- egyes gyomorsavcsökkentő szerek (ún. H2-receptor blokkolók)
- etambutol, izoniazid (gümőkór elleni szerek),
- H2-antihisztaminok (allergia elleni szerek)
- klorokin (malária elleni szer),
- digoxin, atenolol, metoprolol, propranolol (szívre ható, ill. vérnyomáscsökkentő gyógyszerek),
- bizonyos típusú nyugtatók,
- tiroxin (pajzsmirigyre ható gyógyszer),
- prednizolon, dexametazon, diflunizal, indometacin (gyulladásgátlók),
- egyes antibiotikumok (fluorokinolonok, linkozamidok, cefdinir, cefpodoxim)
- ketokonazol (gomba elleni szer),
- biszfoszfonátok (csontritkulás elleni szer),
- fexofenadin (allergia elleni szer),
- nátrium-fluorid, foszfor (nyomelem)
- lanzoprazol (gyomorégés elleni szer),
- penicillinamin (reuma elleni szer),
- kayexalát (magas káliumszint kezelésére használt szer)
- polisztirol-szulfonát (ioncserélő gyanta, mely a szervezet kálium-tartalmát csökkenti).
Az Acido-Git rágótabletta kinidinnel (szívritmuszavar kezelésére használt gyógyszer) és citrátokkal történő egyidejű alkalmazása nem javasolt.
A szalicilátok (gyulladáscsökkentő, fájdalomcsillapító szerek) hatástartamát csökkenti.
Terhesség, szoptatás, és termékenység:
Mielőtt bármilyen gyógyszert elkezdene szedni, beszélje meg kezelőorvosával vagy gyógyszerészével.
Terhesség ideje alatt kezelőorvosa javaslata nélkül ne szedje a gyógyszert!
Szoptatás ideje alatt a gyógyszer alkalmazása folytatható.
A készítmény hatásai a gépjárművezetéshez és gépek kezeléséhez szükséges képességekre
Az Acido-Git rágótabletta alkalmazása nem befolyásolja a gépjárművezetéshez, ill. gépek kezeléséhez szükséges képességeket.
Az Acido-Git rágótabletta 125 mg szorbitot és kb. 0,2 g szacharózt tartalmaz.
Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.
3. Hogyan kell alkalmazni az Acido-Git rágótablettát?
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje.
Amennyiben nem biztos az adagolást illetően, kérdezze meg kezelőorvosát vagy gyógyszerészét.
A készítmény ajánlott adagja:
Felnőtteknek és 15 éven felüli serdülőknek:
- Egyszeri adagként 1-2 tablettát kell elszopogatni vagy elrágni, ha a gyomorégés vagy reflux jelentkezik.
- Naponta maximálisan 6 adag, azaz maximum 12 tabletta vehető be.
A gyógyszer legfeljebb 10 napig szedhető.
Az Acido-Git rágótablettát szájon át kell alkalmazni.
Főétkezések után 1-3 órával, illetve lefekvés előtt célszerű bevenni.
Ha az előírtnál több Acido-Git rágótablettát vett be:
Túladagolás esetén forduljon orvoshoz!
Ha elfelejtette bevenni az Acido-Git rágótablettát:
Ne vegyen be kétszeres adagot a kihagyott rágótabletta pótlására.
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
A jelen szakaszban a mellékhatásokat az előfordulásuk becsült gyakoriságával együtt adjuk meg.
Erre a célra a következő gyakorisági kategóriákat és megnevezéseket használjuk:
Nagyon gyakori: 10-ből több mint egy betegnél fordul elő.
Gyakori: 100-ból 1-10 betegnél fordul elő.
Nem gyakori: 1000-ből 1-10 betegnél fordul elő.
Ritka: 1000-ből 1-10 betegnél fordul elő.
Nagyon ritka: 10 000-ből egynél kevesebb betegnél fordul elő.
Gyakorisága nem ismert: a rendelkezésre álló adatok alapján nem állapítható meg
Ha az Acido-Git rágótablettát a javasolt adagban alkalmazzák, a mellékhatások előfordulása nem gyakori.
Túlzott adagolás esetén kialakulhat hasmenés vagy székrekedés.
Tartós kezelés vagy nagy dózisok alkalmazása következtében csökkenhet a vér foszfor-szintje.
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét.
Ez a betegtájékoztatóban fel nem sorolt bármilyen lehetséges mellékhatásra is vonatkozik.
5. Hogyan kell az Acido-Git rágótablettát tárolni?
A gyógyszer gyermekektől elzárva tartandó!
Ez a gyógyszer nem igényel különleges tárolást.
A címkén feltüntetett lejárati idő (Felhasználható:) után ne szedje a gyógyszert.
A lejárati idő az adott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel.
Ezek az intézkedések elősegítik a környezet védelmét.
6. A csomagolás tartalma és egyéb információk:
Mit tartalmaz az Acido-Git rágótabletta?
- A készítmény hatóanyagai:
400 mg víztartalmú alumínium-oxid (megfelel 200 mg alumínium-oxidnak), ill.
400 mg magnézium-hidroxid rágótablettánként.
szacharin-nátrium, menta aroma (E 34543), magnézium-sztearát, mannit, szorbit, keményítő tartalmú szacharóz, szacharóz.
Milyen az Acido-Git rágótabletta külleme és mit tartalmaz a csomagolás?
Fehér színű, korong alakú, lapos felületű, metszett élű, édeskés menta ízű és szagú, mindkét oldalán mélynyomású "Mx" jelzéssel ellátott rágótabletta.
Törési felülete: fehér színű.
Rágótabletta PVC//Al buborékcsomagolásban és dobozban.
A kockázatokról és mellékhatásokról olvassa el a betegtájékoztatót, vagy kérdezze meg kezelőorvosát, gyógyszerészét!
Erről a termékről még nem érkezett vélemény.
Megjegyzés: A HTML-kód használata nem engedélyezett!
Apetister senior étvágygerjesztő oldat 100ml
Gaviscon borsmenta ízű rágótabletta 24x
Herbária Üröm leveles virágoshajtás 40g
3292 Adács, Kossuth u. 13.
Adatvédelmi nyilatkozat Szállítás és fizetés Általános szerződési feltételek Üzletünk
Hozzájárulok ahhoz, hogy a Andiboltja.hu a nevemet és e-mail címemet hírlevelezési céllal kezelje és a részemre gazdasági reklámot is tartalmazó email hírleveleket küldjön.
© Gulipán Kft. Andiboltja webáruház 2022